Еркін Ермекұлы Сапақов — Қазақстан Энциклопедиясы
"Еркін Ермекұлы Сапақов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Еркін Ермекұлы Сапақов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Еркін Ермекұлы Сапақов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 285
TEXT: Қазақстан Энциклопедиясы Еркін Ермекұлы Сапақов - 1974 жылы 29 шілдеде РКФСР Новосібір қаласында туған. Қазақ. Әкесі - Сапақов Ермек Ақбарұлы, «Қазақмыс прожект инжиниринг» корпорациясының еншілес компаниясының директоры. Анасы - Сапақова Галина Владимировна, зейнеткер. Қазақ мемлекеттік басқару академиясының «Қаржы және неси e» факультетін бітірген, экономист. Қазақ, орыс және ағылшын тілдерін біледі. 1996 жылдың қарашасынан 1997 жылдың қаңтар айына дейін - ҚР Қаржы министрлігі Қазынашылығының мемлекеттік бюджетінің мониторингі және жоспарлануы бойынша бөлімінің қазынашысы. 1997 жылдың наурызынан - Алматы қ. ҚР Орталық стадионы директорының орынбасары. 1997 жылдың қарашасынан - «Шымбұлақ тау шаңғы курорты» БК бас директорының орынбасары. 1998 жылдан - Алматы қаласы Бостандық ауданы әкімшілігінің сауда бөлімінің меңгерушісі. 1999 жылдан - ҚР Президенті Іс басқармасының «Қараөткел» РМК директоры. 2001 жылдың наурызынан желтоқсанына дейін - ҚР Президенті Іс басқармасының «Қазақстан» спорт сарайы» РМК директоры. 2002 жылдың қаңтарынан 2003 жылдың қыркүйегіне дейін - ҚР Президенті Іс басқармасының мекемелер жұмысын үйлестіру бөлімінің меңгерушісі. 2004 жылдың шілдесінен - Алматы қаласы «Three A Ltd» басқарушы директоры. 2005 жылдан - «Технологиялардың инжинирингі және трансферті орталығы» АҚ вице-президенті. 2005 жылдан - «Kazservice LTD» АҚ директорының орынбасары. 2006 жылдан - «Сеймар Альянс» қаржылы корпорациясының «Альянс Ломбард» ЖШС атқарушы директоры. 2008 жылдан - «Республикалық нейрохирургия ғылыми орталығы» АҚ қаржы және экономика бойынша директоры. 2010 жылдың қаңтарынан - «Сарыарқа» ӘКК» ¥К» АҚ Экономика, бюджеттік жо- спарлау және сатып алу департаментінің директоры. 2010 жылдың шілдесінен бері - «Қазақстан шипажайы» АҚ вице-президенті. «Қазақстан Республикасының тәуелсіздігіне 10 жыл» медалімен марапатталған. Діни көзқарасы - біркелкі ислам. Саяси қайраткер ретіндегі идеалы - М. Ә. Қазақстанның болашағы туралы болжамы - «Экономиканың тұрақты дамуы, Ортаазиялық мемлекеттер көшбасшысының күшеюі». Хоббиі - тау шаңғысы спорты, блогтар және web-жобалар. Сүйіп оқитын әдебиеті - детективтер, заманауи фантастика. Қызы - Рахманова Томирис. Қазақстан Республикасында кімнің кім екені. Екі томдық анықтамалық
